My Number One

«My Number One» (norsk oversettelse: min nummer én) er en gresk popsang som vant Eurovision Song Contest 2005 for Hellas. Sangen ble fremført av Elena Paparizou og er komponert av Manos Psaltakis, mens Natalia Germanou har skrevet den engelske teksten. Opprinnelig var den kjente greske låtskriveren Khristos Dantis kreditert som komponist, men en gresk rett slo i 2013 fast at Manos Psaltakis er sangens rettmessige komponist. Dette var Hellas' første seier i konkurransen, og «My Number One» gikk inn på singellistene i en rekke europeiske land. I Norge nådde den imidlertid ikke VG-lista.

Eurovision Song Contest 
Hellas debuterte i konkurransen i 1974 og det skulle gå over 30 år før landet fikk sin første seier. Elena Paparizou hadde tidligere deltatt for Hellas i 2001, som en del av duoen Antique. De ble nummer tre med sangen «(I Would) Die for You». 

Den greske kringkasteren ERT hadde på forhånd besluttet at Paparizou skulle representere Hellas i Eurovision Song Contest. I den nasjonale finalen 2. mars sang hun tre sanger, og «My Number One» vant avstemningen med to tredeler av stemmene. Sangen ble dermed landets bidrag til Eurovision Song Contest 2005 i Kyiv.

Etter tredjeplassen året før var Hellas direktekvalifisert til finalen lørdag 21. mai 2005. «My Number One» var det 19. av 24 bidrag ut på scenen. På forhånd var Hellas blant de største favorittene, men i begynnelsen av avstemningen lå landet langt unna toppen. Først et stykke ut i avstemningen gikk Hellas opp i ledelsen og beholdt den til siste slutt. Sangen fikk ,  mindre enn Ukrainas vinnerlåt året før. Samtidig fikk «My Number One» hele ti 12-poengere. Norge ga bare  til Hellas.

Utgivelseshistorikk

Listeplasseringer

Referanser 

Greske sanger
Sanger fra 2005
Bidrag til Eurovision Song Contest